— 46 — 



De Alger, som denne har beskrevet i Naturhistorie-Selskabets Skrifter, er 

 meddelte af ham. Botanisk Museum ejer talrige af ham samlede vest- 

 indiske Planter. 



I botanisk Haves Bibliotek findes 4 Breve fra West til M. Vahl. I 

 et af dem , dateret St. Croix den 12te Maj 1798 skildrer han med stor 

 Livlighed og Interesse Ankomsten af en fransk videnskabelig Ekspedition 

 under Anførsel af Nicolas Baudin og med Botanikeren Le Dru ombord. 

 I April ankom Ekspeditionen til St. Thomas og opholdt sig indtil sidst i 

 Juli paa de dansk-vestindiske Øer. Herfra drog den til Puerto rico, hvor 

 West i Oktober Maaned i Egenskab af Gouvernements-Agent atter traf 

 sammen med sine Franskmænd , med hvilke han følte sig som et , paa 

 Grund af de fælles store videnskabelige Interesser og det overordentlig 

 venskabelige Forhold, som havde udviklet sig mellem ham og Ekspeditionens 

 Medlemmer. Trods sine mange Forretninger lykkedes det ham dog at 

 deltage i en Ekskursion med den til Plantagen St. Patrice og 2 Mil op 

 ad Floden Puerto nuevo. Med Liv og Interesse skildrer han den dejlige 

 Natur. 



Den til Leguminoserne henhørende Slægt Westia er af M. Vahl op- 

 kaldt efter denne nidkære Samler. 



Ørsted , Anders Sandøe, Søn af Købmand og Bankddirektør J. A. 

 Ørsted og Hustru P.C., f. Bang, blev født den 21de Juni 1816 i Rudkø- 

 bing. I Aaret 1820 kom han i sin Onkel A. S. Ørsteds Hus og blev 

 1835 Student fra Borgerdydsskolen i København med 1ste Karakter. Han 

 studerede udelukkende Naturvidenskaberne. I 1837 blev han Naturhistorie- 

 lærer i Borgerdydsskolen og 1839 tillige Lærer i Metropolitanskolen. I 

 1841 vandt han Universitetets Guldmedaille for Besvarelsen af en Pris- 

 opgave om danske Annelider og indsendte samme Aar til det Kgl. Danske 

 Vidensk. Selskab en Afhandling om Grønlands Annelider, som blev optaget 

 i Selskabets Skrifter. Den 29de April 1844 disputerede han for Magister- 

 graden (som i 1854 blev anerkendt som Doktorgrad) efter i Forvejen at 

 være bleven fritaget for at underkaste sig Magisterkonferens. I Aaret 

 1851 holdt han som Privatdocent botaniske Forelæsninger ved Køben- 

 havns Universitet; i 1857 holdt han Forelæsninger over Lægeplanter ved 

 Københavns Universitet, og den 21de April 1858 blev han ansat som 

 Docent i Botanik ved samme. Den 9de Januar 1860 fik han Titel af 

 Professor og den 24de Marts 1865 blev han ansat som ordentlig Pro- 

 fessor ved Københavns Universitet. Den 22de December 1864 blev han 

 Medlem af det Kgl. Danske Videnskabernes Selskab, og den 14de Juni 

 1867 Medlem af det Kgl. Svenske Landbrugs- Akademi. Han var gift 

 med F. G. Gebhard fra Rudkøbing. 



Med Hensyn til Ørsteds omfangsrige literære Virksomhed henvises til 



